పవన్ మామ వెరీ కేరింగ్
Sep 22, 2015, 12.45 PM IST
మెగాస్టార్ మేనల్లుడు సాయిధరమ్ తేజ్, యంగ్ ఎనర్జిటిక్ లేడీ రెజినా జంటగా తెరకెక్కిన సుబ్రహ్మణ్యం ఫర్ సేల్ మూవీ రిలీజ్‌కి దగ్గర పడింది. తాజాగా సెన్సార్ కార్పక్రమాలు పూర్తి చేసుకున్న ఈ సినిమాకి U/A సర్టిఫికెట్ లభించింది. రిలీజ్ డేట్ సమీపిస్తుండటంతో సినిమాని ప్రమోట్ చేసుకునే పనిలో పడ్డాడు సాయిధరమ్ తేజ్. ఈ నేపథ్యంలోనే మీడియాకు ఇంటర్వ్యూ ఇచ్చిన సాయిధరమ్.. పనిలోపనిగా ముగ్గురు మామయ్యలతో తనకున్న అనుబంధాన్ని కూడా గుర్తు చేసుకున్నాడు. హార్లే డేవిడ్సన్ బైకు కొన్నానని తెలిసినప్పుడు తనకి పోన్ చేసిన పవన్ మామ.. మొదటిగా ఓ హెల్మెట్ కొనుక్కోమని అడ్వైజ్ ఇచ్చాడని చెప్పుకొచ్చాడు సాయిధరమ్. కొత్తగా కొన్న బైక్‌పై ఎప్పుడు బయటికెళ్లినా ఆ హెల్మెట్ ధరించే వెళ్లమని పవన్ మామ సూచించిన విషయాన్ని గుర్తుచేసుకుంటూ ఆయన తన పట్ల అంత కేరింగ్‌గా వుంటాడని ఆనందం వ్యక్తంచేశాడు సాయిధరమ్.